
DR.30.11.2021 99 

 
Seterusnya, saya ingin membangkitkan perkara berkaitan dengan Pusat 

Rehabilitasi PERKESO.  Saya sendiri telah membuat lawatan ke Pusat Rehabilitasi 
PERKESO di Melaka bersama Yang Berhormat Timbalan Menteri KSM pada minggu yang 
lalu.  Saya melihat pusat ini sangat memberi manfaat besar kepada pekerja dan buruh 
yang ditimpa kemalangan sewaktu bekerja dan memerlukan program pemulihan 
rehabilitasi yang memerlukan juga khidmat bantuan profesional daripada ahli fisioterapi 
dan doktor.  

Saya mohon perincian data bagi kapasiti semua pusat rehabilitasi ini dan 
perancangan pihak kementerian untuk mewujudkan lagi pusat satelit di negeri-negeri yang 
masih belum wujud. Adakah pihak kementerian akan membuka peluang untuk mereka 
yang tidak mencarum SOCSO ini termasuk kakitangan awam yang ingin mendapat pelan 
rawatan pemulihan di pusat ini?  

Terakhir, Butiran 030300 – Hal Ehwal Kesatuan Sekerja.  Isu kesatuan pekerja di 
syarikat-syarikat multinasional yang tidak berminat untuk menggalakkan penubuhan 
kesatuan pekerja di kalangan pekerja mereka.  Apakah pihak kementerian merancang 
tindakan yang tuntas bagi mengharmonikan kedua-dua pihak supaya syarikat-syarikat ini 
juga perlu akur untuk membenarkan pekerja-pekerja di syarikat MNC ini menubuhkan 
kesatuan pekerja seperti mana yang termaktub dalam Akta Kesatuan Sekerja 1959? 

Tuan Pengerusi, sekian, terima kasih.  

Tuan Pengerusi:  Terima kasih Yang Berhormat Sik.  Yang Berhormat semua, 
dengan itu, tamatlah perbahasan di peringkat Jawatankuasa bagi Kementerian Sumber 
Manusia.  Saya menjemput Yang Berhormat Menteri untuk menjawab.  Masa 25 minit, 
Yang Berhormat. 

Tuan M. Kulasegaran [Ipoh Barat]:  Tuan Pengerusi, point of order.  Tuan 
Pengerusi, pada sesi ini, dalam perbahasan mengenai Kementerian Sumber Manusia, 
banyak perkara yang dibangkitkan.  Yang Berhormat, jawapan belum dibuat secara 
bertulis.  Boleh mengambil perhatian dan tolong segerakan.  Bukan saya sahaja.  Ramai 
di antara Ahli Parlimen. If you have given us earlier, many of the issue will be not raise 
now. Please help us.  

Tuan Pengerusi:  Jawapan bertulis kalau tidak sempatlah, Yang Berhormat. 

 

6.14 ptg. 

Menteri Sumber Manusia [Datuk Seri M. Saravanan]: Terima kasih, Tuan 
Pengerusi.  Saya ambil maklum apa yang dibangkitkan oleh Yang Berhormat Ipoh Barat.  
Tuan Pengerusi, selamat petang, salam sejahtera dan salam keluarga Malaysia.  

Tuan Pengerusi, saya ingin merakamkan setinggi-tinggi penghargaan dan ucapan 
terima kasih kepada Ahli-ahli Yang Berhormat yang mengambil bahagian bagi sesi 
perbahasan Rang Undang-undang Perbekalan 2022 peringkat Jawatankuasa 
Kementerian Sumber Manusia pada hari ini. 

Dalam ucapan Bajet 2022 oleh Yang Berhormat Menteri Kewangan, Kementerian 
Sumber Manusia telah diluluskan peruntukan bagi tahun 2022 berjumlah RM1,292.42 juta 
iaitu RM835.67 juta di bawah peruntukan belanjawan mengurus dan RM456.75 juta di 
bawah peruntukan pembangunan. Secara umumnya, peruntukan yang diluluskan 
bertambah sebanyak RM4.1 juta iaitu 0.32 peratus berbanding peruntukan tahun 2021 
yang diluluskan sebanyak RM1.288 bilion.  

Untuk tahun 2022, peruntukan mengurus berjumlah RM835.67 juta telah 
diluluskan berbanding dengan peruntukan tahun 2021 berjumlah RM832.8 juta.  Secara 
umumnya, peruntukan tahun 2022 adalah bertambah sebanyak RM11.8 juta ataupun 1.43 
peratus.  Untuk tahun 2020, peruntukan pembangunan berjumlah RM456.7 juta yang telah 
diluluskan berbanding dengan peruntukan 2021 berjumlah RM464.5 juta.  Secara 
umumnya, peruntukan tahun 2022 adalah berkurangan sebanyak RM7.7 juta ataupun 
1.67 peratus.  



Seterusnya, saya ingin membangkitkan perkara berkaitan dengan Pusat Rehabilitasi PERKESO. Saya sendiri telah membuat lawatan ke Pusat Rehabilitasi PERKESO di Melaka bersama Yang Berhormat Timbalan Menteri KSM pada minggu yang lalu. Saya melihat pusat ini sangat memberi manfaat besar kepada pekerja dan buruh yang ditimpa kemalangan sewaktu bekerja dan memerlukan program pemulihan rehabilitasi yang memerlukan juga khidmat bantuan profesional daripada ahli fisioterapi dan doktor. Saya mohon perincian data bagi kapasiti semua pusat rehabilitasi ini dan perancangan pihak kementerian untuk mewujudkan lagi pusat satelit di negeri-negeri yang masih belum wujud. Adakah pihak kementerian akan membuka peluang untuk mereka yang tidak mencarum SOCSO ini termasuk kakitangan awam yang ingin mendapat pelan rawatan pemulihan di pusat ini? Terakhir, Butiran 030300- Hal Ehwal Kesatuan Sekerja. Isu kesatuan pekerja di syarikat-syarikat multinasional yang tidak berminat untuk menggalakkan penubuhan kesatuan pekerja di kalangan pekerja mereka. Apakah pihak kementerian merancang tindakan yang tuntas bagi mengharmonikan kedua-dua pihak supaya syarikat-syarikat ini juga perlu akur untuk membenarkan pekerja-pekerja di syarikat MNC ini menubuhkan kesatuan pekerja seperti mana yang termaktub dalam Akta Kesatuan Sekerja 1959? Tuan Pengerusi, sekian, terima kasih. Tuan Pengerusi: Terima kasih Yang Berhormat Sik. Yang Berhormat semua, dengan itu, tamatlah perbahasan di peringkat Jawatankuasa bagi Kementerian Sumber Manusia. Saya menjemput Yang Berhormat Menteri untuk menjawab. Masa 25 minit, Yang Berhormat. Tuan M. Kulasegaran [Ipoh Barat]: Tuan Pengerusi, point of order. Tuan Pengerusi, pada sesi ini, dalam perbahasan mengenai Kementerian Sumber Manusia, banyak perkara yang dibangkitkan. Yang Berhormat, jawapan belum dibuat secara bertulis. Boleh mengambil perhatian dan tolong segerakan. Bukan saya sahaja. Ramai di antara Ahli Parlimen. If you have given us earlier, many of the issue will be not raise now. Please help us. Tuan Pengerusi: Jawapan bertulis kalau tidak sempatlah, Yang Berhormat. 6.14 ptg. Menteri Sumber Manusia [Datuk Seri M. Saravanan]: Terima kasih, Tuan Pengerusi. Saya ambil maklum apa yang dibangkitkan oleh Yang Berhormat Ipoh Barat. Tuan Pengerusi, selamat petang, salam sejahtera dan salam keluarga Malaysia. Tuan Pengerusi, saya ingin merakamkan setinggi-tinggi penghargaan dan ucapan terima kasih kepada Ahli-ahli Yang Berhormat yang mengambil bahagian bagi sesi perbahasan Rang Undang-undang Perbekalan 2022 peringkat Jawatankuasa Kementerian Sumber Manusia pada hari ini. Dalam ucapan Bajet 2022 oleh Yang Berhormat Menteri Kewangan, Kementerian Sumber Manusia telah diluluskan peruntukan bagi tahun 2022 berjumlah RM1,292.42 juta iaitu RM835.67 juta di bawah peruntukan belanjawan mengurus dan RM456.75 juta di bawah peruntukan pembangunan. Secara umumnya, peruntukan yang diluluskan bertambah sebanyak RM4.1 juta iaitu 0.32 peratus berbanding peruntukan tahun 2021 yang diluluskan sebanyak RM1.288 bilion. Untuk tahun 2022, peruntukan mengurus berjumlah RM835.67 juta telah diluluskan berbanding dengan peruntukan tahun 2021 berjumlah RM832.8 juta. Secara umumnya, peruntukan tahun 2022 adalah bertambah sebanyak RM11.8 juta ataupun 1.43 peratus. Untuk tahun 2020, peruntukan pembangunan berjumlah RM456.7 juta yang telah diluluskan berbanding dengan peruntukan 2021 berjumlah RM464.5 juta. Secara umumnya, peruntukan tahun 2022 adalah berkurangan sebanyak RM7.7 juta ataupun 1.67 peratus.